Samarqandda quduqda hushini yo'qotgan erkak qutqarib olindi — video

Samarqand tumanida 15 iyun kuni 8 metrli quduqda hushini yo'qotgan erkak qutqarib olindi. Bu haqda Favqulodda vaziyatlar vazirligi axborot xizmati xabar berdi.
Ma'lum bo'lishicha, soat 19:44 da viloyati FVBga tumanning Navbog'chiyon MFY Uzimzor ko'chasida joylashgan xonadonlarning biridan murojaat kelib tushgan. Ta'kidlanishicha, quduq qazish ishlari vaqtida 31 yoshli erkak taxminan 8 metr chuqurlikda havo yetishmagani sabab hushini yo'qotgan.
Qutqaruvchilar zudlik bilan aytilgan manzilga yetib borib, maxsus qutqaruv asbaob-anjomlari yordamida fuqaroni quduqdan sog'-salomat chiqarib olgan. Shuningdek, fuqaroga birinchi tibbiy yordam ko'rsatilgan.

Avvalroq Qashqadaryoda artezian quduqqa tushib ketgan 6 yoshli bola qutqarib olingani haqida xabar berilgandi. Voyaga yetmagan bola salkam 1 sutka quduqda qolgan.